Nafarroako Parlamentuko Mahaiak, 2023ko otsailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Jesús Valdemoros Erro andreak aurkeztutako galdera, euren errenta dela-eta familiak pairatzen ari diren erosahalmenaren galera moteltzearren Nafarroako Gobernuak hartutako neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko otsailaren 20an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikita dagoen foru parlamentari María Jesús Valdemoros Erro andreak honako galdera hau aurkezten du, Nafarroako Gobernuko Ekonomia eta Ogasuneko kontseilariak ahoz erantzun dezan Osoko Bilkuran:

Erosketa-saskia nabarmen garestitu izanak ahuldu egiten du Nafarroako familien erosahalmena, zeinak orobat pairatzen baitu zergen diru-bilketa igo izana (2022an, %20). Nafarroako Gobernua zer neurri darabil gogoan familiak euren errenta dela-eta pairatzen ari diren galera moteltzeko?

Iruñean, 2023ko otsailaren 16an.

Foru parlamentaria: María Jesús Valdemoros Erro